ΓΡΑΠΤΗ ΕΡΩΤΗΣΗ E-2402/99

υποβολή: Bart Staes (Verts/ALE) προς το Συμβούλιο

(13 Δεκεμβρίου 1999)

Θέμα: Χρησιμοποίηση ιλύος λυμάτων καθαρισμού ως λιπάσματος στην γεωργία

Σε διάφορα κράτη μέλη, της Ε.Ε. μεταξύ δε αυτών και στην Βελγική Ομοσπονδία, χρησιμοποιείται η ιλύς λυμάτων καθαρισμού ως λίπασμα στον τομέα της γεωργίας. Αυτή η ιλύς έχει, κατά γενικό κανόνα, ρυπανθεί σε μεγάλο βαθμό από βαρέα μέταλλα. Επιστημονική έρευνα (Adeline MONTCHARMONT, Les risqes sanitaires lis l'pandage des boues de stations d'puration urbaines, Ecole nationale vtrinaire de Lyon, thse numro 31,1999) απέδειξε επίσης ότι η ιλύς λυμάτων καθαρισμού ενδέχεται να είναι μολυσμένη από βακτηρίδια, ιούς και παρασιτικούς οργανισμούς. Και οι δύο διαπιστώσεις απαιτούν εμπεριστατωμένη έρευνα και κατάλληλες ενέργειες σ&pos; όλα τα επίπεδα πολιτικής.

1. Σε ποια κράτη μέλη χρησιμοποιείται η ιλύς λυμάτων καθαρισμού ως λίπασμα στον τομέα της γεωργίας;

2. Σε ποια κράτη μέλη της Ε.Ε. ισχύουν περιοριστικές ρυθμίσεις όσον αφορά τη χρησιμοποίηση τέτοιας ιλύος ως λιπάσματος;

3. Ποια είναι η άποψη του Συμβουλίου σχετικά με τη χρησιμοποίηση ιλύος από εγκαταστάσεις καθαρισμού των λυμάτων ως λιπάσματος στον γεωργικό τομέα, λαμβάνονταςπόψη ότι έχει ρυπανθεί από βαρέα μέταλλα και είναι μολυσμένη από βακτηρίδια, ιούς και παρασιτικούς οργανισμούς;

4. Φρονεί άραγε το Συμβούλιο ότι πρέπει να απαγορευθεί η χρησιμοποίηση ιλύος από εγκαταστάσεις καθαρισμού των λυμάτων ως λιπάσματος στον γεωργικό τομέα, δεδομένου ότι έχει ρυπανθεί από βαρέα μέταλλα και είναι μολυσμένη από βακτηρίδια, ιούς και παρασιτικούς οργανισμούς; Εάν όχι, γιατί;

Απάντηση

(13 Μαρτίου 2000)

1. Η χρησιμοποίηση ιλύος λυμάτων καθαρισμού ως λιπάσματος στη γεωργία είναι μια από τις μεθόδους που ακολουθείται παραδοσιακά από την πλειονότητα των κρατών μελών ως διαδικασία για την εξάλειψη των ουσιών αυτών. Το Συμβούλιο έχει ήδη σημειώσει τη χρησιμοποίηση αυτή, με στόχο την πρόληψη των βλαβερών συνεπειών της ανεξέλεγκτης αυτής χρησιμοποίησης στο περιβάλλον καθώς και στηνγεία ανθρώπων και ζώων.

2. Ειδικότερα, το Συμβούλιο εξέδωσε την οδηγία 86/278/ΕΟΚ της 12ης Ιουνίου 1986 σχετικά με την προστασία του περιβάλλοντος και ιδίως του εδάφους κατά τη χρησιμοποίηση της ιλύος καθαρισμού λυμάτων στη γεωργία(1), η οποία διέπει εφεξής τη χρησιμοποίηση ιλύος λυμάτων καθαρισμού στο πλαίσιο της γεωργικής εκμετάλλευσης.

3. Όσον αφορά τις πρώτες δύο ερωτήσεις του αξιότιμου βουλευτή, το Συμβούλιο εφιστά την προσοχή του στα άρθρα 12 και 17 της οδηγίας του Συμβουλίου 86/278/ΕΟΚ, σύμφωνα με τα οποία εναπόκειται στην Επιτροπή να δημοσιεύει τις πληροφορίες σχετικά με τη χρησιμοποίηση ιλύος λυμάτων καθαρισμού με βάση τις εκθέσεις πουποβάλλουν τα κράτη μέλη.

4. Το Συμβούλιο, με την έκδοση της οδηγίας 86/278/ΕΟΚ, επέτρεψε, εν γένει, τη χρησιμοποίηση ιλύος λυμάτων καθαρισμού ως λιπάσματος στη γεωργία, αλλά με την προϋπόθεση ότι τηρούνται αυστηρές κανονιστικές ρυθμίσεις και διενεργούνται οι απαιτούμενοι έλεγχοι. Πράγματι, η οδηγία 86/278/ΕOK του Συμβουλίου, της 12ης Ιουνίου 1986 σχετικά με την προστασία του περιβάλλοντος και ιδίως του εδάφους κατά τη χρησιμοποίηση ιλύος καθαρισμού λυμάτων στη γεωργία ρυθμίζει τη χρησιμοποίησή τους κατά τρόπο ώστε να αποφεύγονται οι βλαβερές συνέπειες για το έδαφος, τη βλάστηση, τα ζώα και τον άνθρωπο, ενώ ενθαρρύνει την ορθή τους χρησιμοποίηση. Ορίζει επίσης τις οριακές τιμές για τις συγκεντρώσεις βαρέων μετάλλων (καδμίου, χαλκού, νικελίου, μολύβδου, ψευδαργύρου καιδραργύρου). Η οδηγία, επομένως, προβλέπει ορισμένους περιορισμούς για την πρόληψη της μόλυνσης του περιβάλλοντος και των κινδύνων για τηνγεία ανθρώπων και ζώων από παθογόνα μικρόβια.

5. Το Συμβούλιο πιστεύει ότι η Επιτροπή εξετάζει επί του παρόντος την αναθεώρηση της οδηγίας αυτής προκειμένου να την προσαρμόσει στις τεχνολογικές και επιστημονικές προόδους οι οποίες σημειώθηκαν από την ημερομηνία εκδόσεώς της. Το Συμβούλιο θα εξετάσει την πρόταση αναθεώρησης το συντομότερο δυνατόν μετά τηνποβολή της.

6. Όσον αφορά τα ειδικότερα ζητήματα της χρησιμοποίησης ιλύος λυμάτων καθαρισμού ως λιπάσματος στη γεωργία στα διάφορα κράτη μέλη, το Συμβούλιο εκφράζει τη λύπη του για το γεγονός ότι δεν διαθέτει τις απαιτούμενες πληροφορίες.

(1) ΕΕ L 181 της 4.7.1986.